MBUF Lederweekend
2023-03-03 - 2023-03-05
MBUF LEDERWEEKEND
3.-5. MARTS PÅ SOLBORGEN
Det er ledere som skaber aktiviteter og
fællesskab blandt Metodistkirkens børn og
unge. Ingen ledere – intet MBUF! Derfor
ønsker vi at afholde en god weekend for
vores ledere som tak og for at fylde tanken
op med inspiration og gåpåmod!
På weekenden vil der være fokus på
personlig tro, på at blive inspireret som
leder, tid til samtale i arbejdsgrenene samt
sjov og hygge.
Weekenden er for alle ledere i MBUF –
både fra lokalforeninger og fra nationale
lejre, for nye og gamle! Vi ser frem til at
skabe en skøn weekend sammen!
Pris
200 kr. for weekenden.
Spørg evt. din lokalforening eller kirke om de vil sponsorere din deltagelse.
Transport
Transportudgifter kan blive betalt såfremt at
det er i overensstemmelse med MBUF’s
retningslinger (finder sted med offentlig
transport eller samkørsel i bil).
Huskeliste
Indendørs fodtøj, tøj til aktivt udendørs brug,
sengetøj, notesbog og kuglepen, badetøj
hvis du er frisk, medbring gerne brætspil.
Ankomst og afgang
Ankomst d. 3. marts fra kl. 18. Middag kl. 19.
Afgang d. 5. marts kl. 14.
Solborgen
Strandgårdsleddet 2, 4560 Vig
Kontakt ved spørgsmål:
mbuf@metodistkirken.dk
TILMELD DIG PÅ MBUF.NEMTILMELD.DK
S.U. 26. februar

Centralkonferencen 2023 - online
2023-03-18
Også denne konference er blevet udskudt grundet Covid-19 og afholdes nu online 18. marts i 2023.
Mere herom, når konferencen nærmer sig.

MU Påskelejr
2023-04-06 - 2023-04-09
Metodistkirkens børne- og ungdomsforbund inviterer på PÅSKELEJR på Solborgen 6.-9. april 2023 “Jesus, hvor blev du af?
Det er altså rigtig nok… JESUS VAR VÆK! Derfor skal vi holde JESUS HVOR BLEV DU AF?-lejr, så vi sammen kan finde ud af hvor han smuttede hen.Vi skal bl.a. på The Hunt of Christ og lave en masse andre sjove ting! Og så skal vi selvfølgelig holde den store påskemiddag. Måske Jesus kommer?

Ankomst: 6. april kl 14. Afgang: 9. april kl. 13. Pris: 450 kr. Sted: Solborgen, Strandgårdsleddet 2, Hønsinge Lyng, 4560 Vig. Alder: 13+ eller konfirmand.
TILMELDINGSLINK: https://mbuf.nemtilmeld.dk/

Landsmøde 2023
2023-05-17 18:00 - 2023-05-21 13:00 (Europe/Copenhagen)
Metodistkirkens Børne- og Ungdomsforbund og Metodistkirkens Landsledelse inviterer til Landsmøde 2023 den 17. – 21. maj 2023 på Lægården i Holstebro.
Med afsæt i HVAD STÅR VI PÅ? skal vi sammen undersøge, snakke om og reflekterer over hvad vi som kirke, menighed og mennesker står på, hvad vores grundlag er, og hvad vi drømmer om. Med udgangspunkt i Grundfortællingens tre budskaber, skal vi sammen afholde Metodistkirkens årsmøde og MBUF´s delegeretmøde og mødes på tværs af menigheder, snakke, afholde forhandlinger og ikke mindst have det sjovt sammen.
DU er inviteret til at være med.
TILMELDINGEN ER LUKKET, der er givet endelig besked til Lægården og køkken.

Børne- og betweenlejr 2023
2023-06-27 - 2023-06-30
Metodistkirkens børne- og ungdomsforbund inviterer på lejr på Idrætsefterskolen Lægården i Holstebro.
Tilmeld dig her:
https://mbuf.nemtilmeld.dk/7/

Sommerhøjskole 2023
2023-07-30 - 2023-08-05
Sommerhøjskolen – med fællesskab og glæde, 30. juli til 5. august 2023 på Solborgen. Der er store forventninger til Sommehøjskolen 2023 – et spændende program er på vej – bl.a. med besøg af journalist og forfatter Charlotte Rørth og salmedigter Iben Krogsdal, biskop Christian Alsted og lejrpræst Jørgen Thaarup.
Detaljeret programfolder med info kommer i marts. Vi gør opmærksom på, at vi i år begynder søndag eftermiddag i stedet for som tidligere lørdag. Men sæt allerede nu kryds udfor dagene i juli/august i kalenderen.

MS Patruljeføretræning - AFLYST
2023-10-13 - 2023-10-19
PFT er en spejderlejr (kursus) for alle unge i alderen 12- år.

Konfirmandweekend i Strandby
2023-11-03 18:30 - 2023-11-05 12:00
Strandby Metodistkirke
Strandvej 36
9970 Strandby
Vi glæder os til at samle Landets konfirmander i en weekend.
DEt skal handle om lys vs. mørke, om Halloween og Alle helgen.
Medbring: liggeunderlag, sovepose og pude, sportstøj (evt. indendørs sko, Bibel og penaliehus.
Har du spørgsmål til turen,
så snak med din præst.

TUF i Strandby
2023-11-03 18:30 - 2023-11-05 12:00
VI BYDER VELKOMMEN TIL ÅRETS TUF. TUF ER FOR DIG DER ER KONFIRMERET OG UNDER 18 ÅR.

VI SKAL SAMMEN ARBEJDE MED TEMAET LYS VS. MØRKE. KOM OG VÆR SAMMEN MED DINE GAMLE VENNER OG FÅ EN MASSE NYE. VI GLÆDER OS TIL AT SE JER.

FOR TILMELDING ELLER SPØRGSMÅL KONTAKT: FREJA AAEN: 60897013

STRANDBY METODISTKIRKE
STRANDVEJ 36, 9970 STRANDBY

MEDBRING: LIGGEUNDERLAG, SOVEPOSE OG PUDE, SPORTSTØJ (EVT. INDENDØRS SKO, BIBEL OG PENALIEHUS.

Nytårslejr 2023
2023-12-28 16:00 - 2024-01-02 12:00
Alt Mellem Himmel Og Jord – Nytårslejr 2023
Du kigger op, himmel. Du kigger ned, jord. Du spørger måske dig selv, som vi også gør, hvad er der imellem? Hvis man spørger internettet om alt mellem himmel og jord, får man svaret: En skøn blanding.
Kom med når metodistkirkens unge prøver at finde en skøn blanding på “alt mellem himmel og jord”-lejren. Vi skal udforske de fire elementer mellem himmel og jord i form af løb, snakke, aftenunderholdning og et brag af en nytårsfejring!!
Praktisk:
Tid: 28. december 2023 kl. 16 – 2. januar 2024 kl. 12
Pris: 500 kr.
Sted: Solborgen, Strandgårdsleddet 2, Hønsinge Lyng, 4560 Vig,
Alder: 13+ eller konfirmand
Husk: sengelinned, håndklæde, hjemmesko, varmt overtøj, sportstøj, biblen og ikke mindst udklædning til nytårsaften: Kom udklædt som alt mellem himmel og jord: er du en druknet mus, en brændende busk, en jordslået muldvarp eller en luftig sky. Alt mellem himmel og jord er velkommen.
Hvis der skulle opstå spørgsmål er man velkommen til at kontakte Agnethe Marqversen på +45 60513112 eller agnethe@marqversen.dk

MUMS-lejren
2024-03-27 - 2024-03-31
Kalder alle MU og MS… alle MUMS personer i hele landet. Kom med når vi tager til Sverige og fejre påske i Göteborg sammen. Vi skal møde gadepræsten Marcus og venner fra kirken i Sverige og have en masse aftenunderholdning.
Så altså MUMSke du lige skulle tage dine gode venner under armen og tage
med på MUMS-LEJREN.
Mmm mums… praktisk info:
Dato: 27-31 marts 2024
Pris: 1000kr. inkl. transport
Transport: Der bliver et hold fra nord, der tager færgen sammen fra Frederikshavn til Göteborg, og et hold fra syd, der tager tog/bus sammen fra København. Efter du har tilmeldt dig vil en transportminister skrive til dig.
Tilmelding: Scan Qr-koden eller skriv til Agnethe Marqversen (tlf: 60513112)
Huskeliste: liggeunderlag, sovepose, håndklæde, rejsforsikring, udendørstøj efter vejret, lommepenge og alt andet sjovt du kan komme i tanke om.

MBUF lederweekend 2024
2024-04-19 - 2024-04-21
Velkommen på MBUF lederweekend 2024!
Er du frivillig leder i MBUFs lokale arbejde eller engageret som leder på nationale lejre, er denne weekend for dig!
Vi glæder os til at invitere gamle og nye ledere med på tur til en weekend, hvor vi skal blive inspireret og hygge os sammen.
Sæt X i kalenderen og følg med på begivenheden her, hvor vi løbende opdatere med informationer omkring weekenden.
Pris for deltagelse 150 kr. (dækker hele weekenden inkl. transport).
Vi glæder os til at se dig!

Generalkonference 2024
2024-04-23 - 2024-05-03
Sted: Charlotte Convention Center i Charlotte, North Carolina.

Landsmøde 2024
2024-05-17 - 2024-05-20
Odense inviterer på Landsmøde
Kendetegn: Landsmødet afholdes hvert eneste år med tilbagevendende genkendelige elementer. Denne gang er det menigheden i Odense som står for tilrettelæggelsen og inviterer landskirken med til Lægårdens fine rammer. Håbet er at tage så meget af alt det kirken i Odense er, med til Holstebro: eksempelvis når det gælder sang og musik.
Temaet for dagene bliver “kendetegn” når vi spørger hinanden hvad kendetegner os som kirke? Og hvad vil vi gerne være kendt for fremadrettet? I den sammenhæng glæder vi os blandt andet til lørdag aften hvor Charlotte Thaarup vil holde et foredrag med samme titel – mere om hele weekendes program senere.
Landsmøde 2024 holdes i pinsen 17. – 20. maj 2024. Vi håber vi ses!
Priser
PRISER VED DELTAGELSE UNDER HELE LANDSMØDET
Menighedsrepræsentant: 1700 kr.
Præst: 1700 kr.
MBUF delegat: 850 kr.
Gæst: 850 kr.
Gæst – 4 år: Gratis.
Gæst, 5-14 år: 500 kr.
Gæst 15-25 år: 600 kr.
Leje af sengetøj: 125 kr. (tilvælges ved tilmelding)
(Der kan opnåes rabat ved primitiv overnatning i klasseværelse på 150 kr.)
Prisen er inklusiv fuld forplejning og overnatning på skolens elevværelser.
PRISER VED DELVIS DELTAGELSE
Deltager: søndag (frokost/kaffe/middag):
150 kr. Tilkøb af bus (Odense/Holstebro t/r): 100 kr.
Ved delvis deltagelse beregnes pris pr. måltider og antal overnatninger – oplys i tilmeldingen hvilket tidsrum du deltager.
Søndag – Pinsedag – FESTDAG
EN SÆRLIG DAG: Landsmødet strækker sig over Pinsen og søndag skal vi naturligvis fejre festgudstjeneste, det bliver over middag – Gospelkoret Nardus kommer fra Odense og sørger for et brag af en musikalsk oplevelse, Biskop Christian Alsted vil tale. Efterfølgende kan alle vælge sig ind på en workshop. Dernæst serveres en festmiddag og et aftenprogram. Dette er en oplagt dag at komme som gæst og tage del i det store kirkefællesskab – bemærk der er en særlig søndags-deltagerpris.
Børn & unge på Landsmødet
BØRN – er meget velkommen med på Landsmødet. Under forhandlingerne arrangeres der program og kaviteter for børnene. Lørdag får vi besøg af Børnebussen, en rullende Børnekirke-klub der kommer med perler, lego og fjernstyrede biler, bibelfortælling og et lille team af medarbejdere. Under gudstjenesterne er det børnehjørne og tilbud om en aktivitet. Lægårdens rammer er også ideelle til leg og sport.
UNGE – tøv ikke med at tage med på Landsmødet. Igen i år arrangeres et “førstehold” med fokus på fællesskab, sjove aktiviter, sport. Bemærk at det er muligt at tilvælge primitiv overnatning i klasseværelse for derved at opnå besparelse i deltagerprisen.
Program – i grove træk
Fredag den 17. maj
Aftensmad kl. 18.00
Åbningsgudstjeneste kl. 19.30 (Daniel Steinvig taler)
Efterfølgende Lægårdens generalforsamling
Lørdag den 18. maj
Forhandlinger, herunder MBUF delegeretmøde
Foredrag med Charlotte Thaarup
Søndag den 19. maj (oplagt gæstedag)
Forhandlinger Festgudstjeneste med gospelkoret Nardus (Biskop Christian Alsted taler)
Workshops
Festmiddag og program
Mandag den 20. maj
Forhandlinger
Eftermiddagskaffe og hjemrejse
TILMELDINGSFRISTEN er overskredet – det er ikke længere muligt at tilmelde sig Landsmødet!

Gæstedag - søndag på Landsmødet
2024-05-19
Søndag – Pinsedag – FESTDAG
EN SÆRLIG DAG: Landsmødet strækker sig over Pinsen og søndag skal vi naturligvis fejre festgudstjeneste, det bliver over middag – Gospelkoret Nardus kommer fra Odense og sørger for et brag af en musikalsk oplevelse, Biskop Christian Alsted vil tale. Efterfølgende kan alle vælge sig ind på en workshop. Dernæst serveres en festmiddag og et aftenprogram. Dette er en oplagt dag at komme som gæst og tage del i det store kirkefællesskab – bemærk der er en særlig søndags-deltagerpris.
Deltager: søndag (frokost/kaffe/middag): 150 kr.
Tilkøb af bus (Odense/Holstebro t/r): 100 kr.

Introduktion til Giv Det Videre-forløbet
2024-06-19 19:30 - 20:30
Velkommen til introduktion til ‘Giv Det Videre’-forløbet
Kom og hør om ‘Giv Det Videre’ – og om det kunne være noget for dig! På den virtuelle introaften vil tilrettelæggerne bag forløbet (Mai-Brit Tvilling og Louise Aaen) fortælle, hvad forløbet går ud på, og deltagere fra sidste års forløb vil fortælle om deres oplevelser.
Giv Det Videre er for dig, der er interesseret i at gå et skridt dybere i din tro sammen med andre. Den personlige tro er i centrum og du vil få tilknyttet en mentor, der i løbet af forløbet vil have trossamtaler med dig. Forhåbningen med kurset er, at du vil blive styrket i din tro – og at du måske endda får lyst til dele den med andre.
Forløbet er primært henvendt til unge voksne, men alle er velkomne til at deltage på introaftenen for at høre mere. Er du nysgerrig, så håber vi, at du vil lytte med og finde ud af, om forløbet kunne være noget for dig.
Link til det virtuelle møde:https://meet.google.com/unb-jfoz-qiu

Børne- og betweenlejr 2024
2024-07-02 - 2024-07-05
Der er IKKE flere pladser på lejren og fristen for tilmelding er overskredet.
Det er muligt at komme på en venteliste ved henvendelse til Maria Aaskov, lejrchef.
Læs mere her!

Sommerhøjskole 2024
2024-07-28 - 2024-08-03
Velkommen med på årets sommerhøjskole – på Solborgen i Vig. Med fokus på fælles- skab, håb og glæde byder vi velkommen til en uge med oplevelser i form af gudstjeneste, foredrag og bibeltimer, kreative værksteder, udflugt, sport og strandture ledsaget af god mad, fest og naturens smukke omgivelser.
Programmet tager deltagerne vidt omkring – denne sommer med besøg af teolog, kunsthistoriker og salmedigter Lisbeth Smedgaard Andersen. Efterskolelærer Carsten Morsbøl tager os med til Afrika. Og bringer os ind i Højskolesang- bogens univers. Musikken er også afsæt i et foredrag af Biskop Christian Alsted om rockens profeter. Bent Fredsby vil åbne en gammel papkasse og fortælle om det spændende historiske indhold. Ole Birch spørger om præsten har noget at sige idag? Og udflugten går til oplevelsescenter Nyvang i Holbæk.
Tag chancen og kom med for første gang eller lad det blive et gensyn med sommer- højskolen – velkommen!

Dagsprogram
07.15 Morgenvandring
08.00 Flaghejsning & morgenbøn 08.05 Morgenmad
09.00 Bibeltime
10.00 Formiddagskaffe
10.30 Værksteder
12.00 Frokost
15.00 Eftermiddagskaffe
15.30 Program
18.00 Middag
19.30 Program
21.00 Aftenkaffe
21.30 Andagt

PRAKTISKE OPLYSNINGER

Søndag d. 28. juli til lørdag d. 3. august 2024

Tilmelding: Ingelise Beck, Stentofterne 36, 7600 Struer Telefon: 2236 2633, e-mail: inge-lise@beckerne.dk
Pris: 3200 kr.
Der tilbydes overnatning på enkeltværelser for singler og på dobbeltværelser for par. Sengelinned samt håndklæder er indregnet i prisen.
Ved tilmelding – oplys særlige hensyn til det kulinariske.
Betaling: Senest d. 1. juni 2024 til Konto i Vestjysk Bank reg.: 9551 – 65 81451375
Solborgen, Strandgårdsleddet 2, Hønsinge Lyng, 4560 Vig

The World Methodist Conference
2024-08-13 - 2024-08-18
The World Methodist Conference is a global gathering of the Methodist-Wesleyan family held every five years in a different part of the world. The 22nd World Methodist Conference will be held in Sweden in 2024.

B-M-K (MBUF - medarrangør)
2024-10-04 17:00 - 2024-10-05 19:00
MBUF er en del af det bagland som inviterer Danmarks børnekirkemedarbejdere. MBUF er involverede i planlægningen. MBUF stiller med en af tre hovedtalere på scenen (Anne Thompson) ved fællessamlingerne. MBUF støtter økonomisk og stiller med et stærkt hold af deltagende metodister fra flere af landets menigheder.
Læs mere på www.b-m-k.dk

Spejderskills 2024
2024-10-12 14:00 - 2024-10-15 14:00
Spejderskills 2024 bliver for vildt og ALLE storspejdere er inviteret. Vi skal på dette efterårskursus nørde færdigheder: vi skal ud og være i naturen, vi skal lære nye og anderledes skills og støve de gamle og velkendte af.
Der vil være lejrbål, natteløb, undervisning og fællesskab på tværs af spejdergrupper.
Spejderskills 2024 foregår, lørdag d. 12. okt. kl. 14 til tirsdag d. 15. okt. kl. 14: Farmen strandbyvej 91, 9970 Strandby
Overnatning kan både foregå ude og inde.
Spejderskills 2024 koster: 1500 kr. Hvis du er medlem af Metodistkirkens Spejdere, kan du få det meste af din udgift dækket af din lokalegruppe, så kontakt din gruppeleder.
Hvis du har spørgsmål, allergier eller ønsker at tilmelde dig, så skriv til Andreas Thybo på tlf. 29610715.
Tilmelding: Navn, fødselsdag og gruppe/by. SU.9/10 kl. 14.

Konfirmandweekend & TUF
2024-10-25 19:00 - 2024-10-27 13:00
Alle landets konfirmander samles på Idrætsefterskolen Lægården i Holstebro.
Mere information følger!

Nytårslejr 24/25
2024-12-29 - 2025-01-01
FISKERLEJREN
Kom med når vi sammen, alle os fiskere, skal hoppe i vaders og på fiskerløb, have en dybdegående snak om livets store bølger og klæder os ud som lækre sild, dumme torsk eller glatte ål nytårsaften.
Tilmeld dig nu, inden pladsen glider ud mellem fingrene som en slimet ål. Vi glæder os til at se dig og fejre det nye år med en bølge af begejstring!
ALT det praktiske:
Hvor: SOLBORGENs sommerhuse (Strandgårdsleddet 2, 4560 Vig)
Hvornår: 29. december 2024 – 01. januar 2025
Pris: 450 kr.
Pakkeliste: varmt tøj til inde og ude, sportstøj, hjemmesko, håndklæde, sengelinned og biblen
Det med småt:
Hvis man er medlem af MBUF dækker de dine transportudgifter over 200 kr. Har du spørgsmål til dette så kontakt Agnethe Marqversen (60 51 31 12)
Hvis du har problemer mht. betalingen af lejren, er du altid velkommen til at kontakte Agnethe Marqversen (60 51 31 12) eller din præst – så finder vi ud af det.

Når kirken løfter (MBUF - medarrangør)
2025-01-15
Når kirken løfter’ er en dagskonference for alle, der arbejder med børn og unge i kirkelige miljøer.
Konferencen finder sted i Odense Bykirke onsdag d. 15. januar 2024.
‘Når kirken løfter’
Børn og unge i kirken har det hverken værre eller bedre end andre børn og unge. Men evangeliets fortælling rummer et stærkt potentiale, som vi tror kan løfte og bære også ind i samtidens udfordringer.
I 2021 gik flere kirker og organisationer sammen om at lave konferencen ‘Når kirken svigter‘, som satte fokus på menneskers oplevelser med en kirke som indimellem har svigtet sin opgave og har udøvet negativ social kontrol.
Vi vil med konferencen ‘Når kirken løfter’ følge op på udfordringen
ved at sætte fokus på, hvordan kirken kan være en ressource ind i børn og unges liv og være med til at løfte dem og deres trivsel.
Hvad kan vi i kirken gøre for at lade evangeliets fortælling komme til orde ind i børn og unges liv og skabe trivsel for dem, og hvordan kan kirken bidrage ind i
samfundet i dag, så kirken ikke bliver en kirke, der svigter, men en kirke, der løfter?
Læs mere på https://naarkirken.dk

MBUF lederweekend 2025
2025-03-21 - 2025-03-23
Kom og vær med på en weekend, der står på lederpleje, inspiration og hyggeligt samvær for nye og erfarne ledere i Metodistkirkens børne-, ungdoms- og spejderarbejde.
Følg med her på siden for mere info om begivenheden.
Tilmelding er nødvendig: https://mbuf.nemtilmeld.dk/14/
Deltagerpris: 150 kr. (prisen er inklusiv transport, kost og logi).
Vi glæder os til at se dig!

Arrangørerne bag lejren er MBUF-styrelsen.Ved spørgsmål, kontakt Daniel Steinvig (mbuf@metodistkirken.dk)

Centralkonference i København
2025-04-02 - 2025-04-06

Læring og netværk for lægprædikanter og forkyndere
2025-05-03 10:15 - 15:45
Som lægprædikant og forkynder i Metodistkirken i Danmark inviteres du til en hel dag med lægprædikanter fra hele landet med det formål at styrke dig i din tjeneste. Initiativer kommer på fra lægprædikanterne i Vejle. Dagen kommer til at bestå af relevant undervisning med tid til erfaringsudveksling. Derfor opfordrer vi dig til, at du tager dit bedste tip med fra dit arbejde som lægprædikant og forkynder for at dele med andre. Det kan være en hjemmeside eller bog, du har gavn af i din forberedelse; én du følger, der inspirer dig; en app, du bruger i dit eget bøns liv; en gudstjenesteform, du har gode erfaringer med eller noget helt sjette. Undervejs får du god mad, så du forhåbentligt også føler dig godt taget af.
Underviserne:
Ole Birch skal undervise i Metodistkirkens reviderede Sociale Principper. Hvilke ændringer er der, hvad betyder de og hvordan kan De Sociale Principper bruges i forkyndelse? Ole har indgået i flere internationale fora, hvor de sociale principper har spillet en rolle. Lokalt har Ole arbejdet med oversættelse og brug af det, der hedder “Den Sociale Bekendelse”. Ole er formand for udvalget nedsat til at fornyet de ritualer, der bruges i den danske Metodistkirke. Ole vil opdatere os på tanker og processen i det arbejde.
Anne Klitgaard Thompson er vært for dagen. Derudover skal Anne også undervise om, hvordan kirken med særligt fokus på børn og unge kan vokse sig yngre – og hvorfor det ikke bare handler om vækst, men at børn og unge er en fundamental del af at være en hel menighed.
Hvornår: Læring og netværk for lægprædikanter og forkyndere er lørdag d. 3. maj kl. 10.15-15.45
Hvor: Metodistkirke i Vejle, Vissingsgade 15a, 7100 Vejle
Pris: Dagen er gratis for dig, og du kan få kørsel dækket ift. retningslinjerne i Årbogen.
Tilmelding: Sidste tilmelding påskedag søndag d. 20. april.
Spørgsmål om dagen kan stilles til Anne Thompson, anne.thompson@metodistkirken.dk, tlf. 2230 7376.
Tilmelding nødvendig – åben link!

Landsmøde 2025
2025-05-16 - 2025-05-18
﻿﻿Indbydelse til Metodistkirkens Landsmøde 2025

Lad os tale om tro: Danskerne har et åndeligt behov. Flere af os ønsker at tale om livets store spørgsmål. Også tro. Men hvordan åbner man en samtale om tro? Og hvordan ser sådan en samtale ud?
De spørgsmål førte sidste år til kampagnen ’Lad os tale om tro’, som flere af landets kirkesamfund og kristne organisationer står bag. I Metodistkirken engagerer vi os også i kampagnen, og derfor er det helt naturligt, at Landsmødet i år fokuserer på at tale om tro.
Samtalen om tro er vigtig for både voksne og unge, når vi forsøger at navigere gennem livet – og særligt vigtig er den i en tid med stigende polarisering og splittelse. Der er behov for gode, ærlige og åbne samtaler, hvor vi lytter og forsøger at forstå hinanden.
Netop det udforsker vi sammen på årets Landsmøde den 16. til 18 maj. Hele Landsmødet foregår på den kristne kunstnerhøjskole Emmaus i Haslev på Sjælland, hvor alt program, overnatning og forplejning finder sted.
Vi glæder os til en weekend med forhandlinger, inspiration og ja … gode samtaler om tro (og trivialiteter).
Vi glæder os til at se dig.
Metodistkirkens Landsledelse og Metodistkirkens Børne- og Ungdomsforbund
Priser for deltagelse
MBUF-delegater: 1000 kr.
Årskonference delegater: 2200 kr.
Gæster: 2200 kr.
Endags-gæst-lørdag: 600 kr. (inklusiv frokost/aften)
Frokost-gæst-søndag: 145 kr.
Børn 1-2 år: gratis
Børn 3-11 år: 1100 kr.
(Prisen inkluderer overnatning (enkelt eller dobbeltværelse) og forplejning).
Program
Rammen for weekendens program:
Fredag kl. 18.00 aftensmad – Søndag kl. 15.00 eftermiddagskaffe.
(Præsternes session begynder kl. 15.30 om fredagen).
(Gudstenesten søndag er kl. 14.00).
Lokation
Emmaus Kursuscenter, Højskolevej 9, 4690 Haslev
(Bemærk LM ikke afholdes på Lægården i Holstebro, som ellers annonceret)!
Tilmelding
Tirsdag den 15. april er der deadline for tilmelding til Landsmødet.
Tilmelding er nu lukket. Eventuel henvendelse kan ske til Karen Brogaard via mail: karen.brogaard@metodistkirken.dk

Himmelske dage 2025 - kirkernes folkemøde
2025-05-29 - 2025-06-01
Himmelske Dage – Kirkernes Folkemøde 2025 er et tværkirkeligt arrangement, der løber af stablen i Kristi Himmelfartsdagene d. 29. maj – 1. juni 2025.
Det sker under temaet “Løfter blikket”. Vi løfter blikket mod skaberværket, mod medmennesket og mod Gud for hermed at understrege, at vi mennesker aldrig står alene, men altid står i relation til verden omkring os, til menneskene omkring os, til Gud – og hvordan den relation påvirker os. Dette tema løber som en rød tråd igennem de mange arrangementer, foredrag, events, koncerter og gudstjenester, som vil udgøre Himmelske Dage, og som vi håber vil give inspiration og eftertanke ikke blot undervejs men også i tiden efter. Inspiration og eftertanke hos den enkelte og ude i menighederne, i kirkerne og de kirkelige organisationer, som alle er med til at skabe Himmelske Dage i fællesskab. Himmelske Dage ”løfter blikket” – ligesom vores logo med fuglen signalerer. Fuglen får os til at løfte blikket og se livet omkring os på nye måder uanset, hvem vi er, og hvordan vores forhold til tro og kirke og kristendom måtte være.
Himmelske Dage 2025 finder sted midt i Jylland. Silkeborg er den bedste ramme om Himmelske Dage, vi overhovedet kan tænke os! Byen byder på en fantastisk bykerne med kirker og gode faciliteter, så alle arrangementer, events, foredrag, koncerter og gudstjenester kan finde sted inden for et centralt beliggende område. Samtidig har Silkeborg en storslået natur lige om hjørnet, når der skal slappes af og fordøjes.
På lokalkomiteens vegne håber jeg, at du vil opleve et Himmelske Dage i Silkeborg 2025, der løfter blikket med inspiration, mod og begejstring.
Jacob D. Krogh Rasmussen
Formand for lokalkomiteen for Himmelske Dage – Kirkernes Folkemøde 2025 i Silkeborg.

Børne- og betweenlejr
2025-07-01 - 2025-07-04
Igen i år inviterer Metodistkirken på børne- og betweenelejr i uge 27, den første uge af skolernes sommerferie!
Årets tema er “venskabet” og vi skal sammen åbne det gennem et væld af aktiviteter og oplevelser i mindre grupper og i det store fællesskab!
HVORNÅR: Tirsdag den den 1. juli – fredag den 4. juli 2025.
HVOR: Idrætsefterskolen Lægården, Holstebro
TILMELDING: Åben NemTilmeld
